FI Euroopan unionin virallinen lehti C 58/6

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

(2009/C 58/04)

Tuen numero: XA 359/08

Jäsenvaltio: Suomi (Ahvenanmaa)

Alue: Åland

Tukijärjestelmän nimike tai yksittäisen tuen saaneen yrityksen nimi: Landskapsregeringens principer för ersättande av skördeskador som uppstått under odlingsåret 2007

Oikeusperusta: Ålands landskapsregerings beslut från den 24.6.2008 (Dnr N26/08/1/11), Landskapslag om ersättande av skördeskador (ÅFS 72:1979); Article 11 of Commission Regulation (EC) No 1857/2006.

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: Vuoden 2007 satovahinkoihin on varattu yhteensä 400 000 EUR

Tuen enimmäisintensiteetti: Tuen enimmäisintensiteetti on 35 % tukikelpoisesta määrästä

Täytäntöönpanopäivä: Tuki on tarkoitettu vuonna 2007 aiheutuneiden satovahinkojen korvaamiseen. Tuen myöntämistä koskevat päätökset tehdään aikaisintaan 12. elokuussa 2008

Tukijärjestelmän tai yksittäisen tuen kesto: Tukea myönnetään ainoastaan vuoden 2007 satovahinkoihin. Viimeinen tukimaksu suoritetaan viimeistään 30. syyskuuta 2008.

Tuen tarkoitus: Tuella pyritään helpottamaan sellaisten viljelijöiden maksuvalmiusongelmia, joille aiheutui satovahinkoja asetuksen (EY) N:o 1857/2006 11 artiklassa tarkoitetuista luonnonmullistuksiin rinnastettavissa olevista epäsuotuisista sääoloista

Alat, joita tuki koskee: Kasvinviljely

Tuen myöntävän viranomaisen nimi ja osoite:

Ålands landskapsregering PB 1060 FI-AX 22111 MARIEHAMN SUOMI/FINLAND

Internet-osoite: http://www.regeringen.ax/.composer/ls-prot/NARING/2008/N2608E04_220908.html

Tuen numero: XA 362/08

Jäsenvaltio: Ranska

Alue: Département de l'Hérault

Tukiohjelman nimike: Aides aux investissements pour le traitement des effluents issus de l'activité agricole de l'Hérault

Oikeusperusta:

— Asetuksen (EY) N:o 1857/2006 4 artiklan 3 kohdan d alakohta

— Articles L 1511-2 et L 1511-5 du Code général des collectivités territoriales

— convention cadre en cours d'élaboration entre le département et la région Languedoc-Roussillon

Tukiohjelman arvioidut kokonaiskustannukset: 100 000 EUR

Tuen enimmäisintensiteetti: Héraultin departementin tuen osuus on 30 % kustannuksista

Täytäntöönpanopäivä: Vuonna 2008, riippuen poikkeuspyynnön rekisteröintinumeron julkaisemisesta komission maatalouden ja maaseudun kehittämisen pääosaston internetsivuilla

Tukiohjelman kesto: Järjestelmän voimassaolo päättyy 31. joulukuuta 2013

Tuen tarkoitus: Tuen tarkoitus on auttaa maatiloja niiden tuotantosuunnasta riippumatta investoimaan luonnonympäristön säilyttämiseksi ja parantamiseksi mainitun asetuksen 4 artiklan 3 kohdan d alakohdan mukaisesti. Suunniteltujen investointien tavoitteena on oltava maatilan toiminnassa syntyneiden pesu- ja huuhteluvesien (jätevesien) erottelu ja käsittely hyväksyttyjen menetelmien mukaisesti. Huomioon ei kuitenkaan oteta vanhemmassa yhteisön sääntelyssä (kuten 12. joulukuuta 1991 annetussa neuvoston direktiivissä (EY) N:o 91/676) edellytettyjä investointeja. Investoinnit eivät koske kasvinsuojeluaineita sisältäviä jätevesiä.

Tukikelpoisia menoja ovat erityisesti seuraavat:

Vesitiiviiden haihdutusaltaiden rakentaminen ja ylläpito (reunojen raivaus ja tasaus piennarjyrsimillä, pääsyrajoitukset, sijainti tulvavaara-alueiden ulkopuolella). Maatilojen jätevedet ohjataan altaisiin, joista ne haihtuvat tuulen ja lämpötilan avulla. Jätevesiä ei näin ollen valu luontoon lainkaan.

Jätevesien valuttaminen maaperään maa-aloilla, joista on tehty maaperätutkimus sen varmistamiseksi, että maa pystyy pidättämään kyseiset jätevedet. Tutkimukset on toimitettava valtion yksiköille, jotka vahvistavat ne ennen valutuksen käyttöönottoa. Lisäksi on huolehdittava siitä, etteivät valutusjärjestelmät sekaannu kastelujärjestelmiin niiden keskinäisen yhteensopimattomuuden vuoksi.

Siirrettävien säiliöiden hankinta saastuneiden vesien kuljettamiseksi turvallisesti käsittelypaikkaan. Edellä esitetyt ratkaisut saattavat osoittautua pienille tiloille kalliiksi (Héraultin departementin tilojen keskikoko on alle 15 ha). Jätevesien käsittely alihankintasopimuksella saattaisi näin ollen olla taloudellisesti järkevin ratkaisu.

Alueneuvosto huolehtii siitä, että tukikelpoisiin hankkeisiin ei hyväksytä pelkkiä korvaavia toimia.

Tukea ei myönnetä vaikeuksissa oleville maatiloille.

Tuen määrässä otetaan aluksi huomioon hakemuksen ajankohtana ilmoitettu kustannusarvio. Tosiasiallinen tuki määritetään maksukuittien perusteella. Departementin yksiköt voivat tehdä sekä asiakirja- että tilatarkastuksia.

Jos investoinnin todellinen arvo on lautakunnalle esitetyn hakemuksen esittämisajankohtana ilmoitettua kustannusarviota pienempi, tukea alennetaan suhteessa suoritettuihin menoihin. Päinvastaisessa tapauksessa tukea ei koroteta

Edunsaajat ja asianomaiset alat: Departementin tukea voivat saada kaikki Héraultin departementin maatilat tuotantosuunnasta riippumatta.

Hakijoiden on vastattava asetuksen (EY) N:o 800/2008 liitteessä I vahvistettua pieniin ja keskisuuriin yrityksiin sovellettavaa yhteisön määritelmää

Tuen myöntävän viranomaisen nimi ja osoite:

Conseil général de l'Hérault Direction agriculture et développement rural Hôtel de Département 1000, rue d'Alco 34087 Montpellier cedex 4 FRANCE

Internet-osoite: http://herault.fr/Economie/agriculture/fiche_synthetique.pdf

http://herault.fr/Economie/agriculture/Regime_departemental_concernant_les_effluents.pdf

Tuen numero: XA 390/08

Jäsenvaltio: Italia

Alue: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Tukijärjestelmän nimike tai yksittäistä tukea saavan yrityksen nimi: Indennizzi connessi con l'attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Oikeusperusta: Decreto del Presidente del Consiglio dei Ministri del 3 agosto 2007 e successivo Decreto del Presidente del Consiglio dei Ministri del 4 luglio 2008,

Ordinanza del Presidente del Consiglio dei Ministri del 21 Dicembre 2007 n. 3634 modificata con Ordinanza del Presidente del Consiglio dei Ministri del 28 maggio 2008 n. 3675,

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008,

Decreto Commissariale n. 21 del 22 ottobre 2008,

Decreto Commissariale n. 49 del 28 novembre 2008,

Decreto ministeriale del 27 dicembre 2007

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

— Pääministerin määräyksen N:o 3634/2007 3 artiklan 1 kohdan a ja b alakohdan mukainen korvaus yhteensä 37 000 000 EUR kertatukena.

— Pääministerin määräyksen N:o 3634/2007 3 artiklan 1 kohdan c alakohdan mukainen korvaus yhteensä 4 600 000 EUR kertatukena

Tuen enimmäisintensiteetti: 100 prosenttia kärsityistä tappioista

Täytäntöönpanopäivä: Sen jälkeen, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston verkkosivustolla

Tukijärjestelmän tai yksittäisen tuen kesto: Pääministerin 3. elokuuta 2007 antaman määräyksen ja sen 31. joulukuuta 2008 vahvistettujen muutosten mukaisen poikkeustilan päättymiseen asti. Korvauksia voidaan kuitenkin maksaa myös tämän jälkeen siltä osin, kuin ne liittyvät tartunnan saaneiden eläinten teurastukseen tai maatilan karjan uudelleen perustamiseen. Tukia ei kuitenkaan saa myöntää yli neljän vuoden kuluttua kyseisestä tapahtumasta

Tuen tarkoitus: 10 artiklan 2 kohta:

9. kesäkuuta 1964 annetun lain N:o 615, sellaisena kuin se on muutettuna ja täydennettynä, mukaiset korvaukset, jotka myönnetään tukikelpoisille osapuolille teurastuksista, jotka on tehty terveysministeriön 14. marraskuuta 2006 antamalla määräyksellä; korvauksista on vähennetty lihan myynnistä saadut tulot,

lisäkorvaus, joka liittyy määräyksen antopäivänä (21. joulukuuta 2007) ISMEAn tiedotuslehden mukaisesti vallinneeseen markkina-arvoon ja josta on vähennetty 9. kesäkuuta 1964 annetun lain N:o 615, sellaisena kuin se on muutettuna ja täydennettynä, mukaisesti maksetut korvaukset sekä lihan myynnistä saadut tulot,

karanteenivelvollisuuksien noudattamisesta ja uusien eläinten hankintaan liittyvistä vaikeuksista aiheutuneet tulonmenetykset.

Tukijärjestelmässä edellytetään, että tuensaaja esittää tukihakemuksen. Tuki myönnetään kyseisen valtion viraston hakemukselle tekemän tarkastuksen myönteisen tuloksen perusteella. Jokaiselle tuensaajalle ilmoitetaan selkeästi myönnettävän korvauksen määrä ja sen laskennassa käytetyt menettelyt. Tukea voidaan myöntää, kunnes pääministerin määräyksen N:o 3634/07 mukaisesti käyttöön asetut varat on käytetty loppuun

Alat, joita tuki koskee: Kotieläintalous

Tuen myöntävän viranomaisen nimi ja osoite: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Internet-osoite: Koko tukea koskeva teksti ja siihen liittyvät asiakirjat ovat saatavilla osoitteessa:

http://www.sito.regione.campania.it/agricoltura/brucellosi/brucellosi.html

Muita tietoja: Jos olosuhteet vaativat, Casertan maakunnan ja sen lähialueiden sosioekonomisen poikkeustilanteen voimassaoloa voidaan pääministerin määräyksellä jatkaa puhvelitiloilla puhjenneen luomistautiepidemian leviämiseen liittyvien terveysriskien torjumiseksi

Tuen numero: XA 411/08

Jäsenvaltio: Yhdistynyt kuningaskunta

Alue: Great Britain and Northern Ireland

Tukiohjelman nimike tai yksittäistä tukea saavan yrityksen nimi: The Compulsory Scrapie Flocks Scheme 2008

Oikeusperusta: The Transmissible Spongiform Encephalopathies (England) Regulations 2008

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelman vuotuiset menot ovat arviolta seuraavat:

Tuen enimmäisintensiteetti: Tuen enimmäisintensiteetti on 50 % asetuksen (EY) N:o 1857/2006 10 artiklan 1 kohdan mukaisista eläinten terveystarkastusten, seulontatoimien ja rokotteiden hankinnan ja jakamisen kustannuksista sekä eläinten teurastus- ja hävityskustannuksista.

Mainitun asetuksen 10 artiklan 2 kohdan mukaisesti eläintautien aiheuttamien menetysten korvaamiseksi myönnettävän tuen intensiteetti on enintään 100 %.

TSE-testien ja TSE-tautiin kuolleiden eläinten siirtämiseen tarkoitetun tuen intensiteetti on 50 % asetuksen (EY) N:o 1857/2006 16 artiklan 1 kohdan mukaisesti

Täytäntöönpanopäivä: Ohjelma alkaa 16. joulukuuta tai kun se julkaistaan komission verkkosivustolla, sen mukaan kumpi näistä ajankohdista on myöhäisempi.

Tukiohjelman tai yksittäisen tuen kesto: Ohjelma alkaa 16. joulukuuta tai kun se julkaistaan komission verkkosivustolla, sen mukaan kumpi näistä ajankohdista on myöhäisempi. Tukea myönnetään 31. maaliskuuta 2015 saakka. Loppumaksut suoritetaan 90 päivän kuluessa ohjelman päättämisestä

Tuen tarkoitus: Ohjelma toteutetaan asetuksen (EY) N:o 1857/2006 10 artiklan 1 kohdan ja 16 artiklan mukaisesti. Ohjelmalla tarjotaan lampaiden ja vuohien klassisen skrapin ja epätyypillisen skrapin seurantapalveluja Englannissa ja Pohjois-Irlannissa. Skrapi mainitaan Maailman eläintautijärjestön vahvistamassa eläintautien luettelossa asetuksen (EY) N:o 1857/2006 10 artiklan 7 kohdan mukaisesti.

Tukikelpoisia kustannuksia ovat teurastusmaksut, ruhojen kuljetus, hävitysmaksut, verinäytteet, eläinlääkärin palkkiot, näytteiden kuljetus sekä laboratoriomaksut. Tämän ohjelman mukainen seulontaan tarkoitettu tuki myönnetään luontoissuorituksena tuettujen palveluiden muodossa, eikä siihen liity tuottajille suoraan maksettavaa tukea.

Jos skrapitartunta vahvistetaan, tukiohjelman korvaus on asetuksen (EY) N:o 1857/2006 10 artiklan 2 kohdan mukainen. Korvaus maksetaan lainsäädännössä edellytettyjen ehkäisy- ja hävitystoimien seurauksena hävitettyjen lampaiden ja vuohien markkina-arvon mukaisesti

Alat, joita tuki koskee: Tukiohjelma koskee lammas- ja vuohituotannon alalla toimivia pieniä ja keskisuuria yrityksiä

Tuen myöntävän viranomaisen nimi ja osoite:

Defra Area 5D, 9 Milbank c/o Nobel House 17 Smith Square London SW1P 3JR UNITED KINGDOM

Internet-osoite: Lisätietoa on saatavissa seuraavilla sivuilla:

http://www.defra.gov.uk/animalhealth/managing-disease/NSPAC/

Suora linkki:

http://www.defra.gov.uk/animalhealth/publications/NSPAC/CSFS%20stateaid%20re-notification%20(v0%203)%2031%20Jul%2008%20(3)%20(3).pdf

Muita tietoja: —

Tuen numero: XA 420/08

Jäsenvaltio: Espanja

Alue: Cataluña

Tukiohjelman nimike tai yksittäistä tukea saaneen yrityksen nimi: Adaptación del plan piloto del contrato global de explotación

Oikeusperusta: Orden AAR/308/2007, de 9 de agosto, por la cual se adapta el plan piloto del contrato global de explotación al Decreto no 50/2007, se aprueban las bases reguladoras de determinadas ayudas del plan piloto, se convocan las correspondientes al 2007, y se amplía el plazo de presentación de solicitudes de las ayudas convocadas por la Orden AAR/247/2007, de 4 de julio. (DOGC núm. 4959 de 31.8.2007) y proyecto de Orden por la que se modifica la Orden AAR/308/2007, de 9 de agosto

Tukiohjelman arvioidut vuosittaiset menot tai yritykselle myönnetyn yksittäisen tuen kokonaismäärä: Kokonaismäärä: 420 000 EUR

Tuen enimmäisintensiteetti: Maataloustuotannon vakuutusmaksut: viiden prosentin tuki.

Elintarvikkeiden laadunvarmistus: intensiteetti 80–100 prosenttia.

Maisemansuojeluun tehtävät investoinnit: intensiteetti 30–90 prosenttia, mutta enintään 20 000 EUR.

Asuntojen parantamiseen tehtävät investoinnit: intensiteetti 10–20 prosenttia, mutta enintään 6 000 tai 9 000 EUR.

Lomituspalvelut: intensiteetti 70 prosenttia

Täytäntöönpanopäivä: 21. joulukuuta 2008, kunhan tukiohjelma on julkaistu maatalouden ja maaseudun kehittämisen pääosaston verkkosivustolla ja asetuksen (EY) N:o 1857/2006 20 artiklan mukainen poikkeuspyyntöä koskeva rekisteröintinumero on vastaanotettu

Tukiohjelman tai yksittäisen tuen kesto:

Tuen tarkoitus: Maataloustuotannon vakuutusmaksut (12 artikla): tilanomistajia kannustetaan ottamaan maatalousalan vakuus.

Elintarvikkeiden laadunvarmistus (14 artiklan 2 kohdan d alakohta): kannustetaan sellaisten elintarvikkeiden tuotantoa, joilla on tunnusomainen alkuperä tai tuotantotapa. Tukea myönnetään alenevasti asianomaiseen sääntelyneuvostoon rekisteröitymisestä aiheutuviin kustannuksiin ja sen vuosimaksuihin viiden ensimmäisen vuoden aikana sekä merkintään ”Q” liittyviin sertifiointikustannuksiin.

Maisemansuojeluun tehtävät investoinnit (5 artiklan 2 ja 3 kohta): kannustetaan investointeja, joilla pyritään suojaamaan kulttuuriperintöä, kuten arkeologisia ja historiallisia piirteitä. Seuraavat toimet ovat tukikelpoisia:

maisemanäkökohtien huomioon ottaminen kunnostettaessa tai rakennettaessa maatilan rakennuksia tai laitoksia,

perinteisten maatalousrakennuksien suojelu ja ylläpito,

huonokuntoisten kivimuurien kokonaiskunnostus,

tilan ympäristön suojeleminen ylläpitämällä sen reunoilla olevaa kasvistoa, aitoja sekä pieniä erillisiä metsikköjä,

puiden istuttaminen maisemaan vaikuttavien rakennusten sulauttamiseksi maisemaan tai niiden peittämiseksi,

aitauksien vaihtaminen tai yhdenmukaistaminen,

luvattomien kaatopaikkojen puhdistaminen,

maisemaan vaikuttavien säiliöiden ja muiden vastaavien siirtäminen tai kunnostaminen,

heikkokuntoisten tai käyttämättömien rakenteiden kunnostaminen, korvaaminen tai asteittainen tuhoaminen,

muut edellä mainitsemattomat investoinnit, jos ne täyttävät hakemuksia arvioivan lautakunnan tälle toimenpiteelle vahvistamat tavoitteet.

Investoinnit asuntojen kunnostamiseen (4 artiklan 4 kohdan a ja c alakohta): Kannustetaan tilanomistajan tavanomaiseen asuntoon kohdistettavia investointeja, kunhan tämä asunto on sidoksissa toimitiloihin, joita tarvitaan maatalous- ja täydennystoimiin ja jotka sijaitsevat maaseudulla alle 3 000 asukkaan asutuskeskuksessa, tai kyseessä on sellaisella maaperällä sijaitseva asunto, ettei aluetta voida kaupungistaa.

Lomituspalvelut (15 artiklan 2 kohdan b alakohta): kannustetaan pääasiassa maataloustoimintaa harjoittavien viljelijöiden työn ja elämän laadun parantamista antamalla tukea lomituspalvelujen hankkimiseksi tilanomistajalle tai tilan työntekijöille sairauden, vanhempainvapaan, lomien tai viikoittaisen levon vuoksi

Asianomainen ala: Kaikki alat. Tuet myönnetään maatiloille

Tuen myöntävän viranomaisen nimi ja osoite:

Departament d'Agricultura, Alimentació i Acció Rural Generalitat de Catalunya C/ Gran Via de les Corts Catalanes nos 612-614 08007 Barcelona ESPAÑA

Internet-osoite: https://www.gencat.net/eadop/imagenes/4959/07220095.pdf

http://www20.gencat.cat/docs/DAR/TR_Tramits/TR01_Ajuts_subvencions/TR01_05_Ajus_pendents_publicacio/Documents/Fitxers_estatics/2008_ordre_modificacio_ordre_aar3082007.pdf

Muita tietoja: —